ཉིན་ཞིག་མོ་རང་གསར་འགོད་ཀྱི་ལམ་བར་ཞིག་ནས་མོ་དང་ཆོས་ལུགས་མི་འདྲ་བའི་སྐྱེས་པ་ཞིག་ལ་འཕྲད།རིམ་གྱིས་ཁོང་གཉིས་ཀྱི་བར་དུ་འབྲེལ་ཐག་གཅོད་དཀའ་བའི་བརྩེ་དུང་གི་ས་བོན་བཏབ་ཅིང་ཟབ་པར་གྱུར།འོན་ཏེ་བུ་མོ་རྗེའུ་གོས་ཀྱི་ཕ་རྒན་གྱིས་དད་མོས་བྱེད་སའི་ཆོས་སྤེལ་མཁན་པོ་ཞིག་ཡོད་པ་དེས་བུ་མོ་རྗེའུ་གོས་དང་སྐྱེས་པ་དེ་གཉིས་ལ་མཉམ་རོལ་གྱི་སྐལ་བ་མེད་པར་བཤད།རྒྱུ་མཚན་ཁོང་གཉིས་ཀྱི་ཆོས་ལུགས་མི་འདྲ་བ་རྐྱེན་བྱས་ཏེ་ལས་སྐལ་མེད་པའི་སྐད་ཆ་ཐལ།ཕ་རྒན་གྱིས་ཀྱང་བླ་མས་གསུང་གི་རྗེས་སུ་འབྲང་སྟེ་གལ་ཏེ་བུ་མོ་རྗེའུ་གོས་ཆོས་ལུགས་མི་འདྲ་བའི་སྐྱེས་པ་དེ་ལ་གཉེན་སྒྲིག་བྱས་ཚེ་ཕ་བུའི་འབྲེལ་ཐག་ཀྱང་གཅོད་རྒྱུའི་ཐ་ཚིག་བསྒྲགས།བུ་མོ་རྗེའུ་གོས་ཀྱིས་ཆོས་སྤེལ་མཁན་དེའི་སྐད་ཆར་ཡིད་ཆེས་མེད་པའི་ངང་སྐྱེས་པ་དེ་ལ་མྱུར་དུ་གཉེན་སྒྲིག་བྱེད་རྒྱུའི་ཐག་བཅད་ཅིང་།གཉེན་སྡེབ་ཀྱི་ས་གནས་དང་དུས་ཚོད་གཏན་ཁེལ་བྱས་ཏེ་གྲོས་བཏབ།